Държавен вестник, бр. 70, 2008 г., стр. 30

С Т Р .  30
Д Ъ Р Ж А В Е Н   В Е С Т Н И К
Б Р О Й  70
Чл. 17. (1) С правата по наредбата се полз-
ват членовете на семейството на командирован
служител, ако пребивават с него в приемащата
държава за срок не по-малък от 1/2 от срока на
командировката.
(2) Децата, родени след началото на коман-
дировката, се ползват от правата по наредбата,
ако пребивават със служителя в приемащата
държава за срок не по-малък от 1/2 от периода
между датата на раждането и датата на прик-
лючване на командировката.
(3) В случаите на сключване на брак след
началото на командировката съпругът/съпру-
гата на служителя се ползват от правата по
наредбата, ако пребивават със служителя в при-
емащата държава за срок не по-малък от 1/2 от
периода между датата на сключване на брак и
датата на приключване на командировката.
(4) Децата, навършващи 18-годишна възраст
по време на командировката, които не продъл-
жават да учат в приемащата държава, се полз-
ват от правата по наредбата, ако пребивават
със служителя в приемащата държава за срок
не по-малък от 1/2 от периода между началната
дата на командировката и датата на навършва-
не на пълнолетие.
(5) Децата, навършващи 25-годишна възраст
по време на командировката, които продължа-
ват да учат в приемащата държава, се ползват
от правата по наредбата, ако пребивават със
служителя в приемащата държава за срок не
по-малък от 1/2 от периода между началната
дата на командировката и датата на навършва-
не на 25-годишна възраст.
(6) Съпругът, чийто брак е прекратен по
време на командировката, се ползва от правата
по наредбата, ако пребивава със служителя в
приемащата държава за срок не по-малък от 1/2
от периода между началната дата на команди-
ровката и датата на прекратяване на брака.
(7) При неизпълнение на изискването за
срока на пребиваване по ал. 1—6 командирова-
ният служител възстановява средствата, изпла-
тени от изпращащата администрация за члено-
вете на семейството му. Средствата по тази
алинея не се възстановяват в случаите по чл. 11,
ал. 1, т. 1 и 5. С разрешение на ръководителя на
изпращащата администрация средствата по тази
алинея не се възстановяват и в случаите, когато
пребиваването на член на семейството е прек-
ратено поради сериозно заболяване.
(8) С разрешение на ръководителя на изпра-
щащата администрация средствата за медицин-
ско обслужване за членовете на семейството
могат да се разходват и без да се спазват изиск-
ванията на ал. 1—6.
Чл. 18. (1) Командированият служител е
длъжен да уведоми предварително изпраща-
щата администрация дали членове на семей-
ството му ще пребивават заедно с него в при-
емащата държава по време на командировка-
та за срок, не по-малък от предвидения в чл. 17,
ал. 1—6, както и да уведомява за всяка настъ-
пила промяна, включително в случаите по
чл. 17, ал. 2 и 3.
(2) За удостоверяване на обстоятелството по
ал. 1 служителят попълва ежемесечна деклара-
ция за броя на дните, през които членовете на
семейството му са пребивавали на територията
на приемащата държава в съответния месец.
Чл. 19. Наредбата не се прилага за местни
лица, сключили договор за работа по чл. 80 от
Закона за дипломатическата служба. Тяхното
правно положение се регламентира от законо-
дателството на приемащата държава, освен ако
то допуска прилагане на българското законо-
дателство.
Допълнителна разпоредба
§ 1. По смисъла на наредбата:
1. “Местни лица” са както граждани на при-
емащата държава, така и законно пребиваващи
в нея български граждани и граждани на трети
страни.
2. “Изпращаща администрация” е админист-
рацията, чийто служител е командированият.
3. “Членове на семейството” са лицата, де-
финирани в § 1, т. 2 от допълнителните разпо-
редби на Закона за дипломатическата служба.
4. “Неработещ съпруг” е съпруг, който не
работи по трудов или друг договор и не упражня-
ва свободна професия в приемащата държава.
Преходни и заключителни разпоредби
§ 2. Наредбата се приема на основание чл. 71,
ал. 2 и 3, чл. 72, 73, 75 и 76 от Закона за дипло-
матическата служба.
§ 3. Указания по прилагането на наредбата
дава министърът на външните работи.
§ 4. Членове на семейството, които не са
изпълнили изискването на чл. 25в от Наред-
бата за дългосрочните командировки в чуж-
бина, приета с Постановление № 252 на Ми-
нистерския съвет от 2000 г. (обн., ДВ, бр. 100
от 2000 г.; изм. и доп., бр. 44 от 2001 г.; попр.,
бр. 51 от 2001 г.; изм. и доп., бр. 93 от 2001 г.,
бр. 5 от 2002 г., бр. 50, 80 и 86 от 2004 г., бр. 43,
55 и 78 от 2005 г., бр. 14 от 2006 г. и бр. 3 и 20
от 2008 г.), но отговарят на изискването на
чл. 17 от тази наредба, започват да се ползват
с правата по наредбата считано от датата на
влизането є в сила.
§ 5. Считано от 1 август 2008 г. командиро-
въчните пари се определят на основата на 85 на
сто от базисния размер на дневните команди-
ровъчни пари във валута по приложение № 1.
§ 6. Считано от 1 януари 2009 г. командиро-
въчните пари се определят на основата на 90 на
сто от базисния размер на дневните команди-
ровъчни пари във валута по приложение № 1.
§ 7. Считано от 1 юли 2009 г. командировъч-
ните пари се определят на основата на 95 на сто
от базисния размер на дневните командировъч-
ни пари във валута по приложение № 1.